Es ordem di Trump ta resuscita un prugrama kontroversu ki termina na administrason Obama.
Ê un guerra sen trégua ki es novu prezidenti di Merka declara es kuarta-fera atraves di 2 ordem executiva pa kombati imigrason ilegal y permanencia di imigrantes indocumentados na territorio nacional merkanu.
Primeru ordi ê pa labanta paredi (muro) na frontera ku Mexico. Di acordu ku prezidenti merkanu obra debi kumesa “dentu di meses” ku financiamentu di governo Merkanu mas Trump garanti ma Mexico ta bem re-embolsa “na totalidade”.
Kel otu decreto prezidencial ki Donald Trump sina es kuarta-fera ten a ver ku kombati kontra imigrantis "ilegal" y ê ta foca na siguinti pontos:
1. FIN DI “CIDADES SANTUÁRIOS”...
“Cidades santuarios” ê kes cidades di Merka ( ou estados) ki ta da un certu pruteson a imigrantes “sen papel” y ki ta mutu “kopera” ku governo federal na deportason di indocumentados.... Di acordu ku Trump ou es tal cidades ta passa ta kopera ou enton es ta dexa di recebi financiamentu federal. Objetivu ê “agiliza” prucesu di deportason.
2. FIN DI “PEGA-LARGA”...
“Catch and Release” sima Trump ta fla.
Atualmenti ora ki un cidadon strangeru pegadu na Merka na situason ilegal servisus di imigrason podi manda libertal por motivos humanitarios sima na kazu di pessoas ki ta pidi azilo pur izemplo.
Di acordu ku es decreto-lei di Donald Trump “pessoas deportàveis” debi fika kontinuamenti detidu enkuantu es ta spera pa un decizon.
“Pessoas deportáveis” ta inclui cidadons strangerus ki ta poi en cauza seguransa publica ou nacional, kes ki foi acuzadu ou kondenadu pur algun delito, imigrantis implicados n’algun fraude federal, kes ki benefecia di algun beneficio publico ou ki teni ordi di deportason.
Pa identificaz Trump garanti kontratason di + 10 mil agentes pa servisos di imigrason y frontera. Pa “guardaz” Trump garanti financiamentu di stadu pa kontsrui centros di detenson. Ordem executiva di Donald Trump inda ta preve inda multa y sanson pa kenha ki facilita prezensa di imigrantes ilegal na txon di Merka.
3. KUMUNIDADES SEGURA...
Es ordem di Trump ta resuscita un prugrama kontroversu ki termina na administrason Obama. Kumunidades Seguras (Secure Communities) era un medida ki ta obrigaba policia local a partilha impresson digital y otus informaosn ku servisus di imigrason. Era kuazi sima poi kumprimento di lei di imigrason na mon di policia local ...Es kuarta-fera Trump re-istala es antigo prucedimento.
Medidas di Trump pa kombati prezensa di “indocumentados” inda ta inclui preson internacional pa obriga paizes a recebi “indocumentados” ou publicita krimes kumetidos pa imigrantis ilegal na Merka kontra cidadons merkanu. fonte:ok
kea_Latn pap_Latn kea_Latn kea_Latn pap_Latn kea_Latn kea_Latn kea_Latn kea_Latn kea_Latn kea_Latn kea_Latn spa_Latn kea_Latn por_Latn